ཉེ་བའི་ལོ་འགའི་རིང་ལ།ཁྲི་ཀ་རྫོང་གི་ལྗོངས་རྒྱུའི་ལས་རིགས་འཕེལ་རྒྱས་སུ་འགྲོ་བ་དང་བསྟུན་ནས།སིལ་ཏོག་གླིང་གའི་ལས་བཟོ་པ་ཡོངས་ཀྱིས་སྤུས་ཚད་མཐོར་འདེགས་དང་འདུ་ཤེས་བཅོས་བསྒྱུར།བསམ་བློ་གསར་གཏོད་དང་ཞབས་ཕྱི་ཡང་དག་སྒྲུབ་སྟེ་གསོལ་མགྲོན་ཁང་གི་ཡོང་སྒོ་ཡང་ལོ་རེ་ནས་ལོ་རེར་ཇེ་འཕར་དུ་ཕྱིན་པ་ན།སིལ་ཏོག་གླིང་ག་གསོལ་མགྲོན་ཁང་ཁྲི་ཀ་རྫོང་མི་དམངས་སྲིད་གཞུང་གི་སྣེ་ལེན་བསྟུ་གནས་སུ་གཏན་ཁེལ་གནང་ཡོད།སིལ་ཏོག་གླིང་གའི་ནང་དུ་མགྲོན་ཁང་དང་ཟ་ཁང་།མདའ་རྩེད་ར་བ།རྩེད་འཇོ་ར་བ།མེ་ཏོག་ལྡུམ་ར།ལུས་རྩལ་ར་བ།གནའ་སྡོང་རྩ་ཆེན།རྟེན་རྫས་ཁང་།དཔེ་ཀློག་ཁང་།སྦྲ་ཁྱིམ།སྐྱེད་ཚལ།སྤང་ཐང་།སིལ་སྡོང་།ཇ་ཁང་།ཁྲུས་ཁང་།ཚོགས་ཁང་ལ་སོགས་སྤྲོ་སྐྱིད་ཁང་མང་དུ་མཆིས་པའི་ཁར།ཞབས་ཕྱིའི་རྣམས་འགྱུར་དྲང་ཞིང་།མགྲོན་པོར་བརྩི་མཐོང་ཆེ་བ།ཁོར་ཡུག་དག་གཙང་ལྡན་པ།ཟས་ལ་མངར་བཅུད་འཛོམས་པས་ན་སྐུ་མགྲོན་སུ་ཞིག་ཡིན་རུང་རང་ཁྱིམ་དུ་ཕེབས་པ་ལྟ་བུའི་སྤྲོ་སྣང་ཞིག་འཕེལ་ཡོང་།